
   OPĆINA BOGDANOVCI
          
      OPĆINSKO VIJEĆE

KLASA: 024-01/22-01/42

URBROJ: 2196-8-01/01-22-01

Bogdanovci, 26.09.2022. godine
            Na temelju članka 34. stavka 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) ) i članka 79.  Poslovnika Općinskog vijeća Općine Bogdanovci („Službeni vjesnik“ Vukovarsko-srijemske županije broj 4/21) te članka 29. Statuta Općine Bogdanovci („Službeni vjesnik“ Vukovarsko-srijemske županije broj 4/21) na 17. sjednici održanoj 26.09.2022. godine, donijelo je 
ODLUKU

o poništenju Odluke o izboru potpredsjednika
Općinskog vijeća općine Bogdanovci

Članak 1.

            Ovom se Odlukom poništava Odluka o izboru potpredsjednika Općinskog vijeća Općine Bogdanovci, KLASA: 024-01/22-01/29, URBROJ: 2196-8-01/01-22-01, od 22.08.2022. godine objavljena u „Službenom vjesniku“ Vukovarsko-srijemske županije broj 18/22.
Članak 2.
           Općinsko vijeće Općine Bogdanovci je na svojoj 15. sjednici donijelo Odluku iz članka 1. ove Odluke. Za prijedlog navedene Odluke je glasovalo svih 10 vijećnika Općinskog vijeća, od čega 5 vijećnika ZA, 3 vijećnika PROTIV i 2 vijećnika SUZDRŽANO.
Članak 3.

            Prema članku 34. stavak 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) ) i članka 79.  Poslovnika Općinskog vijeća Općine Bogdanovci („Službeni vjesnik“ Vukovarsko-srijemske županije broj 4/21) predstavničko tijelo ima predsjednika i do 2 potpredsjednika, koji se biraju većinom glasova svih članova predstavničkog tijela.
            Općinsko vijeće Općine Bogdanovci ukupno ima 10 članova, što znači da je većina od ukupnog broja 6 vijećnika, te kako je objašnjeno u članku 2. ove Odluke, potpredsjednik nije izabran većinom glasova svih članova Općinskog vijeća Općine Bogdanovci.
            Općinsko vijeće Općine Bogdanovci birati će potpredsjednika većinom glasova svih vijećnika na sjednici koja će uslijediti nakon stupanja na snagu ove Odluke.

Članak 4.

           Ova odluka stupa na snagu prvog dana od dana objave u „Službenom vjesniku“ Vukovarsko-srijemske županije.

Predsjednica Općinskog vijeća

                                                                                                  Anamarija Savić Bajac

